CELEX: 62015TN0327
Language: bg
Date: 2015-06-02 00:00:00
Title: Дело T-327/15: Жалба, подадена на 2 юни 2015 г. — Република Гърция/Комисия

24.8.2015   
            
            
               BG
            
            
               Официален вестник на Европейския съюз
            
            
               C 279/42
            
         Жалба, подадена на 2 юни 2015 г. — Република Гърция/Комисия
   (Дело T-327/15)
   (2015/C 279/52)
   Език на производството: гръцки
   
      Страни
   
   
      Жалбоподател: Република Гърция (представители: G. Kanellopoulos, O. Tsirkinidou и A. E. Vasilopoulou)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решение за изпълнение на Комисията от 25 март 2015 година„за прилагане на финансова корекция относно частта на ФЕОГА, секция „Ориентиране“, от оперативна програма 2000GR061RO021 CCI (Гърция — Цел 1 — Възстановяване на селски райони)“ на стойност от 7 2 1 05  592,41 EUR, нотифицирано под номер C(2015) 1936 окончателен.
            
         
      Правни основания и основни доводи
   
   В подкрепа на исканията си жалбоподателят излага четири твърдения.
   
               1.
            
            
               Първото твърдение е, че липсва правно основание за обжалваното решение, тъй като член 39 от Регламент (ЕО) № 1260/1999 (1), въз основа на който то е прието, е отменен в частта относно секция „Ориентиране“ на ФЕОГА (първа част от първото твърдение); във всички случаи изначално не са изпълнени законовите условия за позоваване на посочения член 39 от Регламент (ЕО) № 1260/1999 (втора част от първото твърдение).
            
         
               2.
            
            
               При условията на евентуалност спрямо първото, второто твърдение е, че обжалваното решение е прието в нарушение на времевите граници на компетентността на Комисията (първа част от второто твърдение), или че то е прието извън срок и в нарушение на съществени процесуални изисквания, в нарушение на принципа на състезателност, както и на правото на защита на Република Гърция (втора част от второто твърдение).
            
         
               3.
            
            
               Третото твърдение е, че обжалваното решение противоречи на принципите на правна сигурност и на оправдани правни очаквания на държавата членка.
            
         
               4.
            
            
               Накрая, четвъртото твърдение в подкрепа на искането за отмяна е, че с обжалваното решение се нарушава принципът ne bis in idem, тъй като налага множествена корекция; при всички положения наложената финансова корекция е абсолютно непропорционалност и следва да бъде отменена.
            
         
      (1)  Регламент (ЕО) № 1260/1999 на Съвета от 21 юни 1999 година относно определянето на общи разпоредби за Структурните фондове (ОВ L 161, стр. 1).